每一年淨喺美國
就有 2,077,000 對新人
作出法律同信仰嘅承諾
同另一半一齊度過一生一世
（臺下笑聲）
同以後唔再同其他人上床
男嘅就買戒指，女嘅就揀好婚紗
兩個人一齊買嘢
女方會帶男方到舞蹈會所
一齊學社交舞
最後大日子降臨
佢哋會喺神同家人
仲有女方爸爸以往嘅生意夥伴面前
發誓
無論貧窮
絕症
不幸
都動搖唔到男女雙方
嘅愛同承諾
（臺下笑聲）
呢啲天真嘅後生仔女
承諾
無論係更年期
中年危機
或者肥胖，都願意同甘共苦、守望相助
直至
其中一個安息
（笑聲）
因為佢哋唔使再忍受對方嘅鼻鼾聲
婚禮當日佢哋會變成醉貓
仲會向對方嘅面掟蛋糕同一齊跳 Marcarena 舞
而我哋所有朋友會企喺一邊
向佢哋一齊拉禮炮開香檳
然後飲免費喜酒
仲有祝一對新人百年好合
雖然
我哋知道
根據統計
有一半嘅新人十年之內會離婚
（臺下笑聲）
當然，另外半數嘅新人唔會，啱唔啱？
佢哋會一路唔記得結婚週年紀念日
仲會為咗去邊度度假起爭執
甚至爭論究竟要將
廁紙卷
向上拉定向下拉
但係有一部分夫妻
當兩個都唔可以再嚼固體食物時
都依然享受二人生活
研究員想知道呢啲夫婦點做到
我嘅意思係，唔需要做雙盲或者假藥嘅研究
去了解一份婚姻點解會失敗︰
唔尊重、無聊
用太多時間喺 Facebook
同其他人發生性關係都係原因
但係上述四樣嘢係可以調返轉︰
尊重、刺激
上唔到網
必須遵守嘅一夫一妻制
依然會為一啲事起爭執
咁樣，嗰啲成功嘅婚姻
到底係點樣維繫嘅呢？
嗰啲白頭到老嘅夫婦
有啲咩共同之處？
佢哋係點樣做到嘅？
我哋要點樣向佢哋學習？
再者，如果你仲係單身而又快樂
咁點解你要放棄原有嘅生活
去搵一個
會令你下半世都不得安寧嘅另一半
？
研究員用咗你哋嘅納稅錢
嘗試揾出箇中原因
佢哋會跟蹤嗰啲幸福小夫妻
觀察佢哋嘅一舉一動，包括特殊癖好
然後佢哋揾出有咩因素令佢哋
與別不同
得以避免重蹈鄰居同朋友嘅覆轍
最後得出來嘅結果係
呢啲成功故事
嘅共同點
唔止係唔會對另一半不忠
舉例，成功嘅婚姻關係
太太通常會比丈夫來得瘦同好睇
（臺下笑聲）
顯然係啱嘅
顯然呢個係成功婚姻嘅要素
因為女人注重
身形同外貌
而男人只對性有興趣
而且對好係
身形同外觀比自己好嘅女人
呢個研究有一樣嘢可取︰
就係冇話
女人一定要瘦至幸福
我哋淨係需要比另一半瘦就得啦
所以與其試勻所有
節食同運動嘅方法
我哋淨係需要等另一半變肥
（笑聲）
或者我哋可以整多幾個批
呢個係好消息
亦唔係咁複雜難明
（笑聲）
研究同時指出
幸福夫妻
只會睇正面嘅嘢
例如，一位幸福嘅太太
與其指出丈夫嘅肚腩有幾大
或者建議佢去跑步
佢會講
「嘩，親愛嘅，多謝你任由自己嘅身形走樣
嚟令到我瘦啲。」
（笑聲）
呢啲夫婦會喺任何情況都會向好嘅一面睇
「啱啊，
一場大火燒曬
但係喺星空之下瞓覺都唔錯啊。
有你身上嘅肥肉真係太好啦，
可以保暖我哋。」
我最鐘意嘅研究顯示
老公越係肯去做家務
老婆越係覺得老公有吸引力
因為我哋正需要研究話畀我哋知呢樣嘢……
（笑聲）
成個流程就係
老婆越係覺得老公吸引，就越係願意做愛
佢哋越係做得多愛，老公就越係對老婆好
佢越對佢好
老婆就越唔會埋怨佢喺床上亂放濕毛巾
咁佢哋就會長長久久喺埋一齊
換言之，男士們︰你哋應該
喺自己屋企裏面
有個研究好有趣
有個研究顯示
人喺童年影相嘅時候笑
就越唔會離婚
呢個研究係真嘅
等我澄清一下︰
呢啲研究員唔係睇啲人
對自己童年開心程度畀幾多分
或者研究舊文獻
研究數據係完全基於
研究對象喺相入邊睇起來
開唔開心
我唔清楚各位嘅年齡
但我仲係細個陣
父母影相嘅時候會攞一部特別嘅相機
裏面裝住叫一樣嘢叫菲林嘅嘢
菲林係好貴嘅
亦唔識得用快門
連拍三百張
然後畀你揀笑容最燦爛嘅一張
來做聖誕卡
你就想啦
攝影師只會幫你著靚件衫，企好
再叫你喺佢嘅要求底下喺架爛鬼相機面前笑
或者你可以做吻別生日派對嘅姿勢
但係，我仍然有一大堆
虛偽嘅童年開心照
我因此好開心，因為我會
冇咁容易離婚
咁仲又有咩可以
維繫你嘅婚姻呢？
千奇唔好攞奧斯卡最佳女演員獎
（臺下笑聲）
我係認真嘅
Bettie Davis, Joan Crawford, Hallie Berry, Hillary Swank
Sandra Bullock, Reese Witherspoon
佢哋全部喺攞完獎之後
離婚
啲人稱呢個係奧斯卡詛咒
佢係婚姻嘅終結之物
係一定要避免嘅嘢
呢唔係淨淨係攞演藝獎
先至危險
連睇齣愛情喜劇
都一樣會令關係破碎
（臺下笑聲）
顯然，睇齣愛情喜劇搞到關係破裂呢樣嘢
未試過喺我哋身上發生
亦唔太可能發生
亦令我哋
睇起來比喜劇裏面嘅人更慘
理論上
如果我哋反而揀一齣有謀殺案
或者汽車爆炸死人嘅戲睇
我哋離開戲院嗰陣
會仲覺得自己都幾好呀
（笑聲）
飲酒睇起來
會破壞婚姻
啱啊
我對飲酒講唔到啲咩
因為我讀完個標題就冇再讀落去
但係跟住落嚟就更恐怖：
離婚係會傳染嘅
非常正確。當你嘅朋友選擇離婚
你自己離婚嘅幾率會上升
75 個百分點
宜家我又想講，我又唔太贊同呢一點
我同我老公
身邊嘅好多朋友都係離婚分家收場
然後到咗我哋咁嘅年紀
面對呢個色情聊天、偉哥同用網上戀愛交友盛行嘅年代
好辛苦咁做返單身
我自己興幸可以以朋友為鑒
而唔需要終身婚姻質詢
宜家你會諗
點解要結婚？
基本上美國政府
會對已婚者
提供超過一千項福利
包括另一半坐監時探監嘅權利
——但我諗你哋唔需要呢樣啦
除咗呢啲福利
已婚夫婦嘅收入更高
身體更健康
心智更開朗
我哋可以培育更健康、更穩重
同更成功嘅下一代
信唔信都好，我哋比
單身嘅朋友有更多嘅性生活
我哋活得更長命
呢係個吸引人嘅好處
代價就係同你鍾意嘅人喺埋一齊
以對方為第一
宜家你可能體驗唔到
夫婦共同報稅嘅好處
我都無辦法教你揾一個鐘意做家務
身材適中，具有魅力
又鐘意睇恐怖片
但係又唔多會離婚嘅朋友
但係我只係可以建議你試一試
因為我講過嘅好處
好重要
底線係，無論你已婚或者仲喺度揾另一半
我相信婚姻係一個
值得去經營同維護嘅公司
所以我希望你哋可以善用今日學到嘅嘢
嚟發揮自己嘅強項
對抗自己嘅弱點
例如，喺我個人嘅婚姻裏面
我覺得仲可以
喺一方面
我老公嘅身材好fit
同仲好有型
所以我絕對有谷肥佢
正如我所講，我哋有離婚嘅朋友
秘密或者無意識咁
想拆散我哋
我哋會注意啦
我哋會享受一兩杯雞尾酒
喺一方面
我有好多假好心相
我老公又會不停咁做家務
亦喺有生之年樂意唔睇
愛情喜劇
呢就係我分享嘅一切
但係以防萬一
我會更加努力
儘量唔喺不久攞奧斯卡
為咗你自己嘅婚姻
我建議你做同樣嘅事
我哋下次聯誼廳再見
（掌聲）